นายกฯ ให้กำลังใจปชช. เหตุบุกยิงในวัดที่สุไหงปาดี กำชับล่าตัวคนร้าย
ภาพจากแฟ้มข่าว บรรยากาศที่ศาลาเอนกประสงค์ วัดรัตนานุภาพ,นายกฯ ส่งกำลังใจให้พี่น้องจังหวัดชายแดนภาคใต้ หลังเกิดเหตุคนร้ายถล่มยิงวัดที่ อ.สุไหงปาดี จนพระสงฆ์มรณภาพและบาดเจ็บไปหลายรูป พร้อมกำชับ จนท.เร่งไล่ล่าคนร้าย ย้ำ รบ.จะปกป้องประชาชนให้ดีที่สุด,เมื่อวันที่ 19 ม.ค.2562 นายพุทธิพงษ์ ปุณณกันต์ รองเลขาธิการนายกรัฐมนตรี ฝ่ายการเมือง โฆษกประจำสำนักนายกรัฐมนตรี เปิดเผยว่า พล.อ.ประยุทธ์ จันทร์โอชา นายกรัฐมนตรีและหัวหน้าคณะรักษาความสงบแห่งชาติ (คสช.) ให้กำลังใจพี่น้องประชาชน ทหาร ตำรวจ และฝ่ายปกครองทุกคน ในพื้นที่จังหวัดชายแดนภาคใต้ โดยเฉพาะที่จ.นราธิวาส หลังเกิดเหตุคนร้ายกว่า 10 คนบุกเข้าโจมตีภายในวัดรัตนานุภาพ อ.สุไหงปาดี ทำให้พระภิกษุมรณภาพและได้รับบาดเจ็บหลายรูป,นายกฯ ประณามการกระทำที่อุกอาจเช่นนี้ พร้อมกำชับให้เจ้าหน้าที่เร่งสืบสวนหาข้อเท็จจริงและไล่ล่าคนร้ายมาลงโทษให้ได้ โดยย้ำว่ารัฐบาลจะปกป้องประเทศชาติและประชาชนด้วยการรักษาความสงบเรียบร้อยให้ดีที่สุด จึงขอให้ทุกคนเชื่อมั่นในรัฐบาล และร่วมมือกันสร้างสันติสุขให้เกิดขึ้นทุกตารางนิ้วบนผืนแผ่นดินขวานทองของเรา,ทั้งนี้ นายกรัฐมนตรีได้สั่งการให้ฝ่ายความมั่นคงเพิ่มมาตรการรักษาความปลอดภัยทุกชีวิตในพื้นที่จังหวัดชายแดนภาคใต้ โดยเข้มงวดตรวจตราจุดเสี่ยงต่างๆ และดูแลเยียวยาผู้เสียชีวิตและญาติพี่น้องอย่างดีที่สุด รวมทั้งขอความร่วมมือประชาชนแจ้งเบาะแสแก่เจ้าหน้าที่หากพบเห็นสิ่งผิดปกติด้วย.
นายกฯ ส่งกำลังใจให้พี่น้องจังหวัดชายแดนภาคใต้ หลังเกิดเหตุคนร้ายถล่มยิงวัดที่ อ.สุไหงปาดี จนพระสงฆ์มรณภาพและบาดเจ็บไปหลายรูป พร้อมกำชับ จนท.เร่งไล่ล่าคนร้าย ย้ำ รบ.จะปกป้องประชาชนให้ดีที่สุด
บุกยิงพระ,วัดรัตนานุภาพ,อ.สุไหงปาดี,ให้กำลังใจพี่น้องคนใต้,นายกรัฐมนตรี,ข่าวทั่วไป